**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-12-17 Nr. TAR-139

Posėdžio data – 2021 m. gruodžio 15 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

4. SVARSTYTA. Turto nurašymas.

Pranešėjas – E. Simokaitis. Teigia, kad sprendimo projektas teikiamas, siekiant nurašyti Klaipėdos miesto savivaldybei nuosavybės teise priklausantį nereikalingą netinkamą (negalimą) naudoti nekilnojamąjį turtą.

Sako, kad savivaldybei nuosavybės teise priklauso, biudžetinių įstaigų BĮ lopšelis-darželis“ Čiauškutė“, BĮ Klaipėdos Gedminų progimnazija ir BĮ Klaipėdos paplūdimiai teritorijose esantis nekilnojamasis turtas, pastatai ir kiemo statinys. Šių nekilnojamojo turto objektų techninė būklė yra bloga, statiniai yra fiziškai pažeisti ir nusidėvėję, atskiros pastatų konstrukcijos turi avarinės būklės požymių, tolesnis šių statinių naudojimas nėra galimas. Statiniai neatlieka savo funkcijų, todėl reikalinga juos nugriauti. Teisės aktų nustatyta tvarka biudžetinių įstaigų administracijos, kurių valdomuose teritorijose yra nurodyti statiniai, pripažino minėtus nekilnojamo turto objektus netinkamais (negalimais) naudoti, dėl fizinio nusidėvėjimo.

Informuoja, kad savivaldybės administracijos buhalterinėje apskaitoje yra įtrauktas turto objektas Laikinas Tiltas per Danės upę, Pilies gatvėje. Šis laikinas tiltas per Danės upę, Pilies gatvėje, 2014-2015 metais buvo laikinai sumontuotas tilto per Danės upę Pilies gatvėje kapitalinio remonto metu. Baigus tilto remonto darbus tiltas buvo demontuotas, o jo liekamosios medžiagos buvo parduotos aukcione. Buhalterinėje apskaitoje liko Laikino tilto įrengimo vertė, kuri turi būti išbraukta iš apskaitos, nes šis tiltas yra demontuotas. Šiuo tarybos sprendimu reikalinga, išbraukti iš apskaitos Laikiną Tiltą per Danės upę Pilies gatvėje, kaip faktiškai nesantį turtą.

A. Vaitkus teigia, kad trūksta informacijos apie laikino tilto konstrukcijas. Teigia, kad prie medžiagos (sprendimo priėmimui) turėjo būti pridėta ne tik įsigijo vertė, bet ir informacija apie tas medžiagas, kurios buvo parduotos, jų kaina ir vizuali medžiaga. Susilaikys nuo sprendimo projekto priėmimo.

A. Barbšys teigia, kad parduoti tik likučiai.

E. Simokaitis sako, kad Tarybos posėdžiui pateiks papildomos medžiagos (nuotraukas apie liekamąsias medžiagas).

A. Kaveckis siūlo pritarti sprendimo projektui ir pateikti iki Tarybos posėdžio turimą medžiagą.

R. Taraškevičius siūlo pritarti sprendimo projektui. Sako, kad tai buvo laikinas statinys.

NUTARTA:

4.1. Pritarti pateiktam sprendimo projektui.

4.2. Iki Tarybos posėdžio pateikti papildomą medžiagą.

BALSUOTA: už – 6 (A. Kaveckis, R. Taraškevičius, S. Budinas, A. Barbšys, E. Andrejeva, A. Vaitkus), prieš – 0, susilaiko – 0.

Posėdžio pirmininkas Aidas Kaveckis

Posėdžio sekretorė Lietutė Demidova